b'\n_START_ARTICLE_\nNicolae Marinescu\n_START_SECTION_\nBiografie\n_START_PARAGRAPH_\nA fost Ministrul S\xc4\x83n\xc4\x83t\xc4\x83\xc8\x9bii \xc8\x99i Asisten\xc8\x9bei Sociale \xc3\xaen guvernul Constantin Argetoianu (20 septembrie 1939 - 23 noiembrie 1939)._NEWLINE_Medicul general de brigad\xc4\x83 Nicolae Marinescu a demisionat din cadrele active ale armatei \xc3\xaen 30 noiembrie 1940, fiind trecut \xc3\xaen rezerv\xc4\x83 prin decretul nr. 4.185 din 23 decembrie 1940. Efectele decretului-lege au fost anulate la 1 septembrie 1944, iar generalul Marinescu a fost rechemat \xc3\xaen activitate, cu toate drepturile \xc3\xaencep\xc3\xa2nd de la data trecerii sale \xc3\xaen rezerv\xc4\x83 prin demisie._NEWLINE_A fost Ministrul muncii \xc8\x99i s\xc4\x83n\xc4\x83t\xc4\x83\xc8\x9bii publice (de la 1 sept. 1944, ministrul muncii, s\xc4\x83n\xc4\x83t\xc4\x83\xc8\x9bii publice \xc8\x99i ocrotirii sociale) \xc3\xaen guvernul S\xc4\x83n\xc4\x83tescu (23 august 1944 - 4 noiembrie 1944)._NEWLINE_A fost membru titular al Academiei de \xc8\x98tiin\xc8\x9be din Rom\xc3\xa2nia \xc3\xaencep\xc3\xa2nd cu 5 iunie 1943._NEWLINE_Nicolae Marinescu - Medic militar cu grad de general maior. (Fratele generalului Gabriel Marinescu, omor\xc3\xa2t la penitenciarul Jilava,_NEWLINE_\xc3\xaen 1940.)_NEWLINE_Ministru al S\xc4\x83n\xc4\x83t\xc4\x83\xc8\x9bii \xc8\x99i Ocrotirii Sociale \xc3\xaen perioadele 4 aprilie 1938 - 27 septembrie 1939 \xc8\x99i 24 august 1944 - 4 noiembrie 1944._NEWLINE_Generalul dr. Marinescu a fost numit la 1 septembrie 1944 \xc3\xaen func\xc8\x9bia de ministru al muncii, s\xc4\x83n\xc4\x83t\xc4\x83\xc8\x9bii \xc8\x99i ocrotirilor sociale. A fost \xc3\xaenaintat apoi pe 11 septembrie 1944 la gradul de general de divizie (cu \xc3\xaencepere de pe data de 8 iunie 1940) \xc8\x99i trecut \xc3\xaen aceea\xc8\x99i zi din oficiu \xc3\xaen pozi\xc8\x9bia de rezerv\xc4\x83, pentru limit\xc4\x83 de v\xc3\xa2rst\xc4\x83 (cu \xc3\xaencepere de la 15 septembrie 1943)._NEWLINE_Arestat la 5 mai 1950. Condamnat la 5 ani \xc3\xaenchisoare. Deten\xc8\x9bia la penitenciarul Sighet. Eliberat \xc3\xaen 1955.'